ai4bharat/Pralekha huggingface dataset:
शिक्षण मंत्रालय
केंद्रीय राज्यमंत्री संजय धोत्रे उद्याच्या ब्रिक्स सदस्य देशांच्या शिक्षणमंत्र्यांच्या बैठकीचे अध्यक्षपद भूषविणार
भारत यजमान असलेल्या तेराव्या ब्रिक्स शिखरपरिषदेचा भाग म्हणून होत आहे बैठक
IGB – BRICS नेटवर्क विद्यापिठे आणि वरिष्ठ शैक्षणिक अधिकारी यांची गेल्या आठवड्यात झाली बैठक
केंद्रीय शिक्षण, दूरसंचार तसेच इलेक्ट्रॉनिक्स आणि माहिती तंत्रज्ञान खात्याचे राज्यमंत्री संजय धोत्रे उद्या ब्रिक्स सदस्य देशांच्या दूरदृश्य प्रणालीच्या माध्यमातून होणार असलेल्या शिक्षणमंत्र्यांच्या आठव्या बैठकीत अध्यक्ष या नात्याने सहभागी होतील. यावर्षी भारत यजमान असलेल्या तेराव्या ब्रिक्स शिखरपरिषदेचा एक भाग म्हणून पाच सदस्य देशांचे शिक्षणमंत्री तसेच शिक्षणक्षेत्रातील वरिष्ठ अधिकारी यांच्यासह ही बैठक होत आहे.
याआधी, ब्रिक्स नेटवर्क विद्यापिठांचे आंतरराष्ट्रीय प्रशासकीय मंडळ  29 जून रोजी या संदर्भात सदस्य राष्ट्रांनी केलेल्या प्रगतीचा आढावा घेण्यासाठी भेटले होते व त्यावेळी पुढील मार्गक्रमणा करण्याबाबत चर्चा झाली होती. उच्च शिक्षण विभागाचे सचिव अमित खरे, विद्यापीठ अनुदान आयोगाचे डी पी सिंग, भारतीय तंत्रविज्ञान संस्थेचे अध्यक्ष शुभाशिष चौधरी हे ब्रिक्स नेटवर्क विद्यापीठांच्या आंतरराष्ट्रीय प्रशासकीय मंडळाच्या  बैठकीत भारतातर्फे सभासद म्हणून उपस्थित राहिले होते. ब्रिक्स नेटवर्क विद्यापीठांच्या आंतरराष्ट्रीय प्रशासकीय मंडळाच्या बैठकीत, ब्रिक्स सदस्य देशांनी शैक्षणिक व संशोधनातील सहकार्याला प्रोत्साहन देण्याच्या दृष्टीने व्यवस्थेचा विकास आणि व्हर्च्युअल मोड यांच्या आवश्यकतेवर भर दिला गेला.
उदया होणार असलेल्या ब्रिक्स देशांच्या शिक्षणमंत्र्यांच्या नियोजित बैठकीआधी ब्रिक्स सदस्य देशांमधील वरिष्ठ शैक्षणिक अधिकारी 2 जुलै रोजीही भेटले होते.
संरक्षण मंत्रालय
सरकारी ई-मार्केट GeM मधून संरक्षण मंत्रालयाने वर्ष 2021-22 या एकाच आर्थिक वर्षात 15,000 कोटी रुपयांची खरेदी करत केला आजवरचा विक्रम
नवी दिल्ली, 30 एप्रिल 2022
संरक्षण मंत्रालयाने सरकारी-ई मार्केट- GeM च्या माध्यमातून 2021-22 या आर्थिक वर्षात, 15,047.98 कोटी रुपयांची सर्वोच्च खरेदी करत, नवा विक्रम रचला आहे. गेल्या आर्थिक वर्षाच्या तुलनेत ही जवळपास 250 टक्क्यांची झेप आहे. ऑगस्ट 2016 साली GeM या पोर्टलची सुरुवात करण्यात आली होती. त्यामुळे, जुनी निविदा प्रक्रिया कालबाह्य झाली आणि सरकारी खरेदी प्रक्रिया अधिक निश्चित आणि पारदर्शक झाली. GeM ची सुरुवात झाल्यानंतर, संरक्षण मंत्रालयाने डिजिटल मोहिमेचा स्वीकार करत अगदी सहजपणे या पोर्टलवरुन खरेदी सुरु केली आहे. या खरेदीत प्रत्यक्षात अनेक अडचणी आल्या असतानाही मंत्रालयाने या खरेदीत विक्रम केला आहे.
डिजिटल इंडियाच्या संकल्पानुसार, डिजिटल व्यवहार आणि पारदर्शकता आणण्याच्या सरकारच्या प्रयत्नात मोठे योगदान देण्यास संरक्षण मंत्रालय कटिबद्ध आहे.S.Tupe/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 132
संरक्षण मंत्रालय
IDEX आणि NAVDEX 23 मध्ये सहभागी होण्यासाठी आयएनएस सुमेधा अबू धाबीत दाखल
नवी दिल्ली, 20 फेब्रुवारी 2023
20 ते 24 फेब्रुवारी 2023 दरम्यान आयोजित NAVDEX 23  आणि IDEX 23  मध्ये सहभागी होण्यासाठी भारतीय नौदलाचे सुमेधा हे जहाज 20 फेब्रुवारी 2023 रोजी संयुक्त अरब अमिरातीमधील अबू धाबी येथे दाखल झाले. आघाडीच्या दोन प्रादेशिक आणि नौदल संरक्षण प्रदर्शनांमध्ये या जहाजाचा सहभाग भारताच्या स्वदेशी जहाज बांधणीचे सामर्थ्य प्रदर्शित करेल तसेच पंतप्रधानांचे 'आत्मनिर्भर भारत' स्वप्न अधोरेखित करेल.
आयएनएस सुमेधा हे स्वदेशी बनावटीच्या शरयू श्रेणीतील तिसरे गस्तीचे जहाज आहे आणि 7 मार्च 2014 रोजी भारतीय नौदलात दाखल करण्यात आले होते. गोवा शिपयार्ड लिमिटेड येथे या जहाजाची निर्मिती करण्यात आली असून ते शस्त्रे आणि सेन्सर्सच्या प्रभावी श्रेणीने सज्ज आहे आणि एक इंटिग्रल हेलिकॉप्टर वाहून नेऊ शकते आणि कठीण प्रसंगातही तग धरू शकते. विविध मोहिमांसाठी तैनात करता येणारे एक अत्यंत शक्तिशाली जहाज असून भारतीय जहाज बांधणी उद्योगाची क्षमता सिद्ध करते. युएई द्वारे आयोजित या कार्यक्रमातील जहाजाचा सहभाग भारत आणि युएई यांच्यातील धोरणात्मक आणि सांस्कृतिक संबंध अधोरेखित करतो.
जानेवारी 2017 मध्ये प्रजासत्ताक दिन सोहळ्याचे प्रमुख पाहुणे म्हणून अबू धाबीचे तत्कालीन युवराज आणि यूएईचे विद्यमान अध्यक्ष शेख मोहम्मद बिन झायेद अल नाह्यान यांच्या भारत भेटीदरम्यान दोन्ही देशांमधील संरक्षण संबंध 'व्यापक धोरणात्मक भागीदारी'मध्ये रूपांतरित झाले होते. पंतप्रधान नरेंद्र मोदी यांनी जून 2022 मध्ये चौथ्यांदा यूएईला भेट दिली ज्यामुळे संबंध अधिक दृढ झाले.
दोन्ही नौदलांमधील आंतरपरिचालन क्षमता वाढवण्यासाठी, झायेद तलवार हा भारतीय नौदल-यूएई नौदल द्विपक्षीय सराव मार्च 2018 मध्ये प्रथमच आयोजित करण्यात आला होता. तर शेवटचा सराव ऑगस्ट 2021 मध्ये झाला होता. भारतीय नौदलाच्या जहाजांनी सागरी सहकार्य वृद्धिंगत करण्यासाठी यूएई बंदराला नियमित भेटी दिल्या आहेत. अबुधाबीमध्ये सुमेधाचा सहभाग हे त्याच दिशेने एक पाऊल आहे.N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 142
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 212 कोटी 17 लाखाहून अधिक मात्रा देण्यात आल्या
12 ते 14 वर्ष या वयोगटातील 4 कोटी 02 लाखांहून अधिक मुलामुलींना कोविड-19 प्रतिबंधक लसीची पाहिली मात्रा देण्यात आली.
भारतातील सध्याची कोविड सक्रीय रुग्णसंख्या 65,732
गेल्या 24 तासांत देशात 5,439 नव्या कोरोना बाधित रुग्णांची नोंद
देशातील रोगमुक्ती दर सध्या 98.66%
साप्ताहिक पॉझिटीव्हिटी दर सध्या 2.64%आहे
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 212.17 कोटींचा  टप्पा ओलांडला आहे. देशभरात 2,82,59,616 सत्रांच्या आयोजनातून हे उद्दिष्ट साध्य करण्यात आले.
16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम सुरु झाली. आतापर्यंत 4 कोटी 02 लाखांहून अधिक  किशोरवयीन मुलांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 सुरु करण्यात आले आहे.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या एकूण मात्रांची गटनिहाय विगतवारी खालीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,14,035
|
|
2nd Dose
|
|
1,01,06,182
|
|
Precaution Dose
|
|
67,44,740
|
|
FLWs
|
|
1st Dose
|
|
1,84,34,498
|
|
2nd Dose
|
|
1,76,97,994
|
|
Precaution Dose
|
|
1,31,25,487
|
|
Age Group 12-14 years
|
|
1st Dose
|
|
4,02,97,401
|
|
2nd Dose
|
|
3,01,51,543
|
|
Age Group 15-18 years
|
|
1st Dose
|
|
6,16,68,065
|
|
2nd Dose
|
|
5,23,02,924
|
|
Age Group 18-44 years
|
|
1st Dose
|
|
56,05,63,284
|
|
2nd Dose
|
|
51,29,90,425
|
|
Precaution Dose
|
|
6,15,11,694
|
|
Age Group 45-59 years
|
|
1st Dose
|
|
20,38,99,602
|
|
2nd Dose
|
|
19,62,93,873
|
|
Precaution Dose
|
|
3,46,09,097
|
|
Over 60 years
|
|
1st Dose
|
|
12,75,77,402
|
|
2nd Dose
|
|
12,26,94,934
|
|
Precaution Dose
|
|
4,06,58,782
|
|
Precaution Dose
|
|
15,66,49,800
|
|
Total
|
|
2,12,17,41,962
भारतातील कोविड सक्रीय रुग्णसंख्या आता 65,732 इतकी आहे, देशातील आतापर्यंतच्या एकूण कोविड बाधितांच्या तुलनेत ही संख्या 0.15% आहे.
परिणामी, भारतातील रोगमुक्ती दर आता 98.66% झाला आहे. गेल्या 24 तासांत 22,031 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,38,25,024 झाली आहे.
गेल्या 24 तासांत, देशात नव्या 5,439 नवीन कोविड रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 3,20,418 चाचण्या करण्यात आल्या. देशात आतापर्यंत एकंदर 88 कोटी 55 लाखांहून अधिक  चाचण्या करण्यात आल्या आहेत.
देशात साप्ताहिक पॉझिटीव्हिटी दर सध्या 2.64% आहे आणि दैनंदिन पॉझिटीव्हिटी दर 1.70% इतका नोंदला गेला आहे.
संरक्षण मंत्रालय
शौर्य पुरस्कार पोर्टलद्वारे गैलेंट्री अँवार्ड पोर्टलच्या माध्यमातून  शूरवीरांना नाविन्यपूर्ण अभिवादन स्पर्धेचे आयोजन
शौर्य पुरस्कार विजेत्यांचा सन्मान करण्यासाठी संपूर्ण भारतातील लोकांनी सहभागी होऊन शौर्य पुरस्कार विजेत्यांना वैशिष्ट्यपूर्ण आणि नाविन्यपूर्ण पध्दतीने अभिवादन करण्यासाठी प्रशस्तीपत्र पाठवण्याचे आवाहन
देशातील शौर्य पुरस्कार विजेत्यांचे अमर धैर्य आणि त्याग हा अत्यंत वैशिष्ट्यपूर्ण पध्दतीने राष्ट्राने स्मरणात ठेवणे स्पृहणीय आहे. www.gallantryawards.gov.in हे पोर्टल देशातील शौर्य पुरस्कार विजेत्यांचा सन्मान आणि स्मरण करण्यासाठी तयार आलेले भारताचे अग्रणी ऑनलाईन व्यासपीठ आहे.
गैलेंट्री अँवाॅर्ड पोर्टलने 'ईनोव्हेटीव्ह ट्रीब्युटस टू ब्रेव्ह हार्टस' या स्पर्धेचे आयोजन केले आहे, ज्यात संपूर्ण भारतातून सहभागी होणाऱ्यांना देशातील शूरवीरांना अनुपम आणि नाविन्यपूर्ण पध्दतीने वंदन करत प्रशस्तीपत्र देण्यासाठी आमंत्रित करण्यात येत आहे.या स्पर्धेचा उद्देश शौर्य पुरस्कार विजेत्यांना सुयोग्य पध्दतीने अभिवादन करण्यासाठी संदेशांची मालिका तयार करणे हा आहे .ही स्पर्धा दिनांक 15 एप्रिल ते 15 मे 2021पर्यंत सुरू रहाणार आहे.
स्पर्धेत सहभागी झालेल्या प्रवेशिकांतील, कलात्मक पैलू, नाविन्य,रचना आणि सरलता पाहून तसेच त्यातून शौर्य पुरस्कार पोर्टलची दृष्टी आणि उद्दिष्टे किती उत्तमरीतीने अधोरेखित करण्यात आली आहेत, यानुसार त्यांचे परीक्षण केले जाणार आहे. या स्पर्धेतील विजेत्यांना गैलेंट्री अँवाॅर्ड पोर्टल आणि समाज माध्यमांवरून प्रसिद्धी देण्यात येईल.तसेच विजेत्यांना 2022 साली नवीदिल्लीत होणाऱ्या प्रजासत्ताक दिनाची कवायत पहाण्याची संधी मिळेल.
कृपया सहभागी होण्यासाठी याला भेट द्यावी.
https://www.gallantryawards.gov.in/single_challenge/event/46
शौर्य पुरस्कार पोर्टल हे प्रभावशाली,परस्परसंवाद साधण्यास अनुकूल आणि सहभागी होण्यासाठी एक व्यासपीठ असून नागरीकांमधे स्वदेशाभिमान,निष्ठा आणि समर्पण या भावना जागृत करणे हे त्याचे ध्येय आहे. या पोर्टलद्वारे नागरिकांना देशातील सर्वश्रेष्ठ पराक्रमी शौर्य पुरस्कार विजेत्यांना आदरांजली वहाण्याची सुलभ संधी मिळते.
G.Chippalkatti/S.Patgoankar/P.Kor
श्रम आणि रोजगार मंत्रालय
शेतमजूर आणि ग्रामीण मजुरांसाठी अखिल भारतीय ग्राहक दर निर्देशांक- जून 2020
नवी दिल्ली, 20 जुलै 2020
शेतमजूर आणि ग्रामीण मजुरांसाठी जून 2020 या महिन्यात अखिल भारतीय ग्राहक दर निर्देशांकांत एका अंकाची घट झाली असून ते अनुक्रमे 1018 आणि 1024 झाले आहेत. शेतमजूर आणि ग्रामीण मजुरांच्या निर्देशांकात घट होण्यामागे प्रामुख्याने अन्नधान्य हा घटक कारणीभूत असून या दोहोंसाठी ही घट अनुक्रमे  1.82 अंक आणि  1.58 अंक आहे. तांदूळ, तूर डाळ, मसुर डाळ,शेंगदाणा तेल, मांस, बकरी, कुक्कुट उत्पादने, भाज्या आणि फळे इत्यादींच्या दरात झालेल्या घसरणीचा परिणाम या दोन निर्देशांकांवर झाला आहे. निर्देशांकातील चढ/ उतार यामध्ये राज्याराज्यांमध्ये फरक आहे. शेतमजुरांच्या निर्देशांकांत तामिळनाडू राज्य 1214 अंकांनी अग्रस्थानी आहे तर 784 अंकांसह हिमाचल प्रदेश यादीच्या सर्वात तळाशी आहे.
ग्रामीण मजुरांच्या निर्देशांकाच्या यादीत तामिळनाडू 1199 अंकांसह अव्वल स्थानावर असून 832 अंकांसह हिमाचल प्रदेश तळाशी आहे.
राज्यांमध्ये शेतमजूर आणि ग्रामीण मजूर यांच्या ग्राहक निर्देशांकात ओडिशा राज्यात मुख्यत्वे बकरीचे मांस, ताजे/ सुके मासे, भाज्या आणि फळे आणि सुती साड्या यांच्या दरातील वाढीमुळे सर्वाधिक वाढीची नोंद झाली. तर जम्मू आणि काश्मीर राज्यात फळे आणि भाजीपाला यांच्या दरात घट झाल्यामुळे शेतमजूर आणि ग्रामीण मजूर यांच्या ग्राहक दर निर्देशांकात सर्वाधिक अंकांची घट झाली.
जून 2020 मध्ये शेतमजूर ग्राहक दर निर्देशांक आणि ग्रामीण मजूर ग्राहक दर निर्देशांक यांच्यावर आधारित चलनफुगवट्याच्या दरात जून 2020 मध्ये अनुक्रमे 8.40 टक्क्यांवरून 7.16 ट्क्के आणि 8.12 टक्क्यांवरून 7.00 टक्के घट झाली. शेतमजूर ग्राहक दर निर्देशांक आणि ग्रामीण मजूर ग्राहक दर निर्देशांकाच्या अन्न निर्देशांकावर आधारित चलनफुगवट्याचे दर जून 2020 मध्ये अनुक्रमे  8.57% आणि 8.41% इतके राहिले.
M.Iyengar/S.Patil/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 192
ग्राहक व्यवहार, अन्न आणि सार्वजनिक पुरवठा मंत्रालय
डिस्टिलरीज/ साखर कारखान्यांना हँड सॅनिटायझर्सचे उत्पादन वाढविण्याची सरकारची सूचना
100 डिस्टिलरीज आणि 500पेक्षा जास्त उत्पादकांना हँडसॅनिटायझर्सच्या उत्पादनाची परवानगी
नवी दिल्ली, 26 मार्च 2020
नोवेल कोरोना व्हायरसशी लढण्यासाठी असलेल्या लॉक डाऊनमध्ये जीवनावश्यक वस्तूंचा पुरवठा सुरळीत रहावा यासाठी केंद्र आणि राज्य सरकारे सर्व आवश्यक पावले उचलत आहेत.करोना विषाणूचा उद्रेक रोखण्यासाठी नागरिक, आरोग्यसेवक, रुग्णालय इत्यादींमध्ये हॅन्ड सॅनिटायझर्स वापरले जात आहेत. त्यामुळे हँडसॅनिटायझर्सच्या मागणीत दिवसेंदिवस वाढ होत आहे. या मागणीनुसार पुरवठा व्हावा म्हणून महसूल आयुक्त, साखर आयुक्त आणि औषधनियंत्रक या राज्य सरकारच्या यंत्रणा तसेच विविध राज्यांचे जिल्हाधिकारी यांनी हॅन्ड सॅनिटायझर्स उत्पादकांना इथेनॉलचा पुरवठा होण्याबाबतच्या सर्व अडचणी दूर करण्यास तसेच सर्व अर्जदार आणि हँड सॅनिटायझर्सचे उत्पादन करू शकणाऱ्या ऊस गाळप कारखान्यांना त्यासाठी परवानग्या देण्याच्या सूचना दिल्या आहेत. जे साखर कारखाने हॅन्ड सॅनिटायझर्सचे मोठ्या प्रमाणावर उत्पादन करू शकत असतील त्यांना त्यासाठी प्रोत्साहन देण्याची योजना आहे. अशा कारखान्यांना उत्पादन वाढवण्यासाठी तीन पाळ्यांमध्ये काम करण्यास सांगण्यात आले आहे.
साधारणत: 45 गाळप कारखाने आणि 564 इतर उत्पादक यांना हॅन्ड सॅनिटायझर्सच्या उत्पादनाची परवानगी देण्यात आली आहे आणि 55 पेक्षा जास्त गाळप यंत्रणांना येत्या एक-दोन दिवसात ही परवानगी दिली जाईल. सध्याच्या परिस्थितीत अजून जास्त कारखान्यांना हॅन्ड सॅनिटायझर्सच्या उत्पादनासाठी प्रोत्साहन दिले जाईल. यातील बहुसंख्य उत्पादकांनी उत्पादन सुरू केले आहे तर इतर काही येत्या आठवडाभरात उत्पादन सुरू करतील. त्यामुळे ग्राहक तसेच रुग्णालयांना हॅन्ड सॅनिटायझर्सचा पुरवठा योग्य प्रमाणात होत राहील
सर्वसामान्य नागरिक आणि रुग्णालयांना हे हँडसॅनिटायझर्स योग्य किमतीत मिळावे यासाठी सरकारने त्यांची एमआरपी म्हणजे जास्तीत जास्त किरकोळ किंमत निश्चित केली आहे. हॅन्ड सॅनिटायझर्सच्या 200 मि.ली. बाटलीची किरकोळ किंमत शंभर रुपयांपेक्षा जास्त असणार नाही, याच आधारे हॅन्ड सॅनिटायझर्सच्या इतर प्रमाणातील किमती निश्चित केल्या जातील.
U.Ujgare/V.Sahjrao/P.Malandkar
(Visitor Counter : 106
मंत्रिमंडळ
आरोग्य संशोधन विभाग  आणि जागतिक आरोग्य संघटना  यांच्यात सहाय्यक तंत्रज्ञानावरील प्रकल्प सहकार्य करारावर स्वाक्षरी करण्यास केंद्रीय मंत्रिमंडळाची मान्यता
नवी दिल्ली, 17 मे 2023
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत आरोग्य संशोधन विभाग  आणि जागतिक आरोग्य संघटना  यांच्यात संशोधन, नावीन्य आणि क्षमता निर्मितीला प्रोत्साहन देऊन उच्च दर्जाच्या किफायतशीर सहाय्यक तंत्रज्ञानाच्या वापरास प्रोत्साहन देण्यासाठी प्रकल्प सहकार्य करारावर स्वाक्षरी केल्याची माहिती देण्यात आली.
जागतिक आरोग्य संघटनेने 10.10.2022 रोजी आणि आरोग्य संशोधन विभागाने  18.10.2022 रोजी प्रकल्प सहकार्य करारावर स्वाक्षरी केली.
या सहकार्याचा उद्देश सहाय्यक तंत्रज्ञानाच्या वापराकडे जगाचे लक्ष वेधणे, संशोधन आणि नवोन्मेषला चालना देणे आणि योग्य प्रशिक्षण कार्यक्रम विकसित करणे आणि त्याचा प्रसार करणे हा आहे.
Jaydevi PS/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
आयुष्मान भारत योजनेअंतर्गत वेलनेस सेंटर
नवी दिल्ली, 4 फेब्रुवारी 2020
आयुष्मान भारत हेल्थ ॲन्ड वेलनेस सेंटर अंतर्गत दीड लाख उपआरोग्य केंद्रे आणि प्राथमिक आरोग्य केंद्राचे डिसेंबर 2022 पर्यंत हेल्थ ॲन्ड वेलनेस सेंटरमधे रुपांतर करण्यात येत आहे.
2018-19 या वित्तीय वर्षापर्यंत 40,000 हेल्थ ॲन्ड वेलनेस सेंटरना परवानगी द्यायचे उद्दिष्ट ठेवण्यात आले होते. मात्र प्रत्यक्षात 62,000 पेक्षा जास्त मंजूऱ्या देण्यात आल्या.
राष्ट्रीय आरोग्य अभियानांतर्गत प्राथमिक आरोग्य केंद्रांचे हेल्थ ॲन्ड वेलनेस सेंटरमधे रुपांतर करण्यासह ही केंद्रे बळकट करण्यासाठी तंत्रविषयक आणि वित्तीय सहाय्यता पुरवली जाते. आरोग्य आणि कुटुंब कल्याण राज्यमंत्री अश्विनीकुमार चौबे यांनी राज्यसभेत लेखी उत्तराद्वारे ही माहिती दिली.
R.Tidke/N.Chitale/D.Rane
(Visitor Counter : 109
अल्पसंख्यांक मंत्रालय
नयी रोशनी योजनेमध्ये देशभरातील जवळजवळ 40,000 महिलांना प्रशिक्षण देण्यात आल्याची केंद्रीय मंत्री स्मृती इराणी यांची माहिती
नवी दिल्ली, 22 डिसेंबर 2022
गेल्या तीन वर्षांमध्ये म्हणजेच, 2019-20 ते 2021-22 दरम्यान, देशभरातली जवळजवळ 40,000 महिलांना प्रशिक्षण देण्यात आले असून, यामध्ये बिहारमधील 175 महिलांचा समावेश असल्याची माहिती केंद्रीय अल्पसंख्याक विकास मंत्री स्मृती झुबीन इराणी यांनी आज लोकसभेत एका प्रश्नाच्या लिखित उत्तरामधून दिली. गेल्या तीन वर्षांमध्ये प्रशिक्षण दिलेल्या बिहारमधील महिलांचे, विविध समुदायानुसार वर्गीकरण पुढील प्रमाणे: मुस्लिम-175, ख्रिश्चन-0, शीख-0, बौद्ध-0, जैन-0 आणि बिगर-अल्पसंख्याक-0.
मंत्रालयाने मान्यता दिलेल्या संस्था, राष्ट्रीय अल्पसंख्याक आयोग कायदा, 1992 च्या कलम 2 अंतर्गत अधिसूचित, मुस्लिम, शीख, ख्रिश्चन, बौद्ध, झोरोस्ट्रियन  आणि जैन अशा सर्व अल्पसंख्याक समुदायांमधील महिलांची निवड करतात. या योजने अंतर्गत प्रशिक्षणासाठी निवड करताना, सर्व स्त्रोतांपासून मिळणारे वार्षिक उत्पन्न 2.50 लाख रुपयांहून कमी असणाऱ्या लाभार्थ्यांना प्राधान्य दिले जाते. महिला प्रशिक्षणार्थींची ओळख/निवड यासाठी या संस्था ग्रामपंचायत/महानगरपालिका/स्थानिक प्राधिकरणाच्या प्रमुखांचीही मदत घेतात.
या योजने अंतर्गत मंत्रालयाने प्रशिक्षण केंद्रे स्थापन केली असून, ज्या लोकवस्तीमध्ये/गावात/परिसरात प्रशिक्षण देण्यात येणार आहे, त्या ठिकाणी, निवड झालेल्या संस्थांनी, आपल्या संस्थात्मक संरचनेच्या माध्यमातून प्रकल्पांची थेट अंमलबजावणी करणे आवश्यक आहे. बिहार राज्यात, या संस्थांनी गेल्या तीन वर्षांत भोजपूर जिल्ह्यात ही योजना लागू केली आहे. या योजने अंतर्गत संस्था/एजन्सीच्या निवडीसाठीचे पात्रता निकष पुढील लिंक वर उपलब्ध आहेत:
< http://nairoshni-moma.gov.in. >
नयी रोशनी योजना आता आर्थिक वर्ष 2022-23 पासून, प्रधानमंत्री विरासत का संवर्धन  योजनेचा एक भाग म्हणून विलीन करण्यात आली आहे. अल्पसंख्याक, विशेषतः कारागीर समुदायाला कौशल्य विकास, शिक्षण आणि नेतृत्व प्रशिक्षण देऊन त्यांच्या उद्योजकतेला प्रोत्साहन देऊन त्यांचे जीवनमान सुधारणे हे यामागचे उद्दिष्ट आहे.
N.Chitale/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 97
वाणिज्य आणि उदयोग मंत्रालय
पंतप्रधान मोदींच्या नेतृत्वाने भारताला जगातील तिसऱ्या क्रमांकाच्या स्टार्टअप परिसंस्थेमध्ये रुपांतरीत केले: पियुष गोयल
भारताला जगातील तिसऱ्या क्रमांकाच्या स्टार्टअप परिसंस्थेमध्ये रुपांतरीत करणाऱ्या पंतप्रधान नरेंद्र मोदी यांच्या गेल्या 9 वर्षाच्या दूरदर्शी आणि चतुर नेतृत्वाची केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण तसेच वस्त्रोद्योग मंत्री पीयूष गोयल यांनी प्रशंसा केली आहे.
पीयूष गोयल आज विश्वेश्वरय्या नॅशनल इन्स्टिट्यूट ऑफ टेक्नॉलॉजी , नागपूरच्या वार्षिक ई-समिट कन्सोर्टियम 2023 च्या समारोप सत्रात दूरदृश्य प्रणाली मार्फत सहभागी झाले होते. तंत्रज्ञानाचे केंद्र म्हणून जगभरात भारताला आदर आणि महत्व आहे, असे त्यांनी यावेळी बोलताना सांगितले. एक राष्ट्र म्हणून भारत जगाची सर्वात मोठी अर्थव्यवस्था होण्याच्या मार्गावर अथक वाटचाल करत असून घडत असलेला विकास शाश्वत आणि सर्वसमावेशक असेल हे सुनिश्चित करत आहे, असे गोयल म्हणाले. सरकारच्या प्रयत्नांमुळे भारताच्या अर्थव्यवस्थेचे सूकाणू यशस्वीरीत्या चालवत कोविड महामारीची प्रभावी हाताळणी आणि उदयोन्मुख महासत्तेची पायाभरणी करण्यात आली आहे, असेही त्यांनी सांगितले.
जागतिक कंपन्यांचे नेतृत्व करत भारतीय तरुण जगभरात आपली प्रभावी प्रतिभा आणि क्षमता प्रदर्शित करत आहेत, असे ते म्हणाले. आत्मनिर्भर भारताचा प्रवास तंत्रज्ञान आणि नावीन्यपूर्णतेने होत असल्यामुळे युवकांना नोकरी शोधण्याऐवजी रोजगार निर्माण करणारे बनण्यास मदत होत आहे. उद्योग आणि अंतर्गत व्यापार प्रोत्साहन विभागाबरोबर नोंदणी केलेल्या 90,000 हून अधिक स्टार्टअप्सनी प्रत्यक्ष आणि अप्रत्यक्षपणे दहा लाख नोकऱ्या निर्माण केल्या आहेत, असे त्यांनी सांगितले.
लोकांसाठी आणि व्यवसायांसाठी साधे पण अत्यंत प्रभावी उपाय उपलब्ध करून दिल्याबद्दल त्यांनी स्टार्टअप्सचे कौतुक केले. या उपायांमुळे व्यवसाय करणे आणि जीवनमान सुलभ होते असेही ते म्हणाले. स्टार्टअपमध्ये लैंगिक समानता आहे कारण जवळपास निम्म्याहून अधिक स्टार्टअपमध्ये किमान एक महिला संचालक आहे आणि अनेक यशस्वी स्टार्टअप्समध्ये महिला उद्योजक आघाडीवर आहेत, असे त्यांनी सांगितले.
नुकत्याच जाहीर झालेल्या परकीय व्यापार धोरण 2023 मध्ये, आत्मनिर्भर भारत हे एक शक्तिशाली आणि मजबूत राष्ट्र म्हणून जगासोबत समानतेने सहभागी होण्यास तयार असल्याचे प्रतिबिंबित करणारी अनेक वैशिष्ट्ये आहेत, असे त्यांनी सांगितले.
शैक्षणिक संस्था, उद्योग आणि गुंतवणूकदार यांच्या एककेंद्राभिमुखतेसाठी सरकार काम करत आहे, असे त्यांनी सांगितले.
स्वदेशी आणि नाविन्यपूर्ण संशोधन ही काळाची गरज असून व्हीएनआयटीमधील विद्यार्थी नावीन्याची ही भावना त्यांच्यासोबत देशभर घेऊन जातील, असेही ते म्हणाले.
सांस्कृतिक मंत्रालय
कुंभमेळ्यात सहभागी होणाऱ्या ‘प्रवासी भारतीय दिवस’ च्या प्रतिनिधींसाठी विशेष व्यवस्था
नवी दिल्ली, 14 जानेवारी 2019
उत्तर प्रदेशातील प्रयागराज येथे आयोजित कुंभमेळ्यात सहभागी होणाऱ्या ‘प्रवासी भारतीय दिवस’ च्या प्रतिनिधींसाठी विशेष व्यवस्था करण्यात आली आहे. वाराणसी येथे 21 जानेवारी रोजी प्रवासी भारतीय दिवस आयोजित करण्यात आला आहे. यामध्ये सुमारे 10,000 प्रतिनिधी सहभागी होणार आहेत. 24 जानेवारी रोजी हे प्रतिनिधी कुंभमेळ्यासाठी प्रयागराज येथे येणार आहेत. त्यानंतर ते दिल्लीला 70 व्या प्रजासत्ताक दिन सोहळ्याला उपस्थित राहतील. 21 ते 23 जानेवारी दरम्यान गंगा घाटावर गंगा महोत्सवाचे देखील आयोजन करण्यात आले आहे.
N.Sapre/S.Kane/P.Malandkar
(Visitor Counter : 79
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 158.04 कोटींपेक्षा अधिक मात्रा देण्याचे काम पूर्ण
गेल्या 24 तासात कोविड-19 प्रतिबंधक लसीच्या 80 लाखांहून अधिक मात्रा देण्यात आल्या
देशातील रोगमुक्ती दर सध्या 94.09 टक्के
गेल्या 24 तासात देशात 2,38,018 नव्या कोरोनाबाधित रुग्णांची नोंद
आतापर्यंत एकूण 8,891ओमीक्रॉन रुग्ण आढळले आहेत; कालपासून त्यात 8.31 टक्क््यांची वाढ
भारतातील सध्याची कोविड सक्रिय रुग्णसंख्या 17,36,628
साप्ताहिक पॉझिटीव्हिटी दर सध्या 14.92 टक्के
नवी दिल्ली – दि. 18 जानेवारी, 2022 -
गेल्या 24 तासांच्या कालावधीत, कोविड प्रतिबंधक लसीच्या जवळपास 80 लाख  मात्रा देण्यात आल्या. त्यामुळे, आज सकाळी 7 वाजता प्राप्त झालेल्या तात्पुरत्या अहवालानुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 158 कोटी 4 लाखांचा  टप्पा ओलांडला आहे.
देशभरात 1,69,76,817 सत्रांच्या आयोजनातून हे उद्दिष्ट साध्य करण्यात आले. आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, कोविड प्रतिबंधक लसीच्या मात्रांची गटनिहाय विभागणी पुढीलप्रमाणे
|
|
Cumulative Vaccine Dose Coverage
|
|
HCWs
|
|
1st Dose
|
|
1,03,90,491
|
|
2nd Dose
|
|
97,85,938
|
|
Precaution Dose
|
|
19,92,671
|
|
FLWs
|
|
1st Dose
|
|
1,83,89,252
|
|
2nd Dose
|
|
1,70,67,978
|
|
Precaution Dose
|
|
16,85,446
|
|
Age Group 15-18 years
|
|
1st Dose
|
|
3,59,30,929
|
|
Age Group 18-44 years
|
|
1st Dose
|
|
52,70,37,267
|
|
2nd Dose
|
|
37,23,42,067
|
|
Age Group 45-59 years
|
|
1st Dose
|
|
19,78,94,832
|
|
2nd Dose
|
|
16,19,28,196
|
|
Over 60 years
|
|
1st Dose
|
|
12,32,93,789
|
|
2nd Dose
|
|
10,12,96,621
|
|
Precaution Dose
|
|
14,06,293
|
|
Precaution Dose
|
|
50,84,410
|
|
Total
|
|
1,58,04,41,770
गेल्या 24 तासात 1,57,421 रुग्ण कोविड आजारातून बरे झाल्यामुळे, देशात  आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 3,53,94,882 झाली आहे.
परिणामी, भारतातील रोगमुक्ती दर आता 94.09 टक्के झाला आहे.
गेल्या 24 तासात, देशात 2,38,018 नव्या कोविड बाधितांची नोंद झाली.
भारतातील कोविड सक्रीय रुग्णसंख्या सध्या 17,36,628 इतकी आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 4.62 टक्के आहे.
कोविड संसर्ग तपासणी चाचण्या करण्याच्या क्षमतेचा विस्तार करण्याचे काम देशभरात सुरू आहे. गेल्या 24 तासात देशात एकूण 16,49,143 चाचण्या करण्यात आल्या. देशात आतापर्यंत एकंदर 70 कोटी 54 लाखांहून अधिक  चाचण्या करण्यात आल्या आहेत.
देशभरात कोविड संसर्ग तपासणी चाचण्या करण्याची क्षमता वाढविली जात असतानाच, देशातील साप्ताहिक पॉझिटीव्हिटी दर सध्या 14.92 टक्के आणि दैनंदिन पॉझिटीव्हिटी दर 14.43 टक्के इतका आहे.
अर्थ मंत्रालय
2019-20 च्या अंतरिम अर्थसंकल्पात महिला संरक्षण आणि सक्षमीकरणासाठी 1330 कोटी रुपयांची तरतूद
नवी दिल्ली, 1 फेब्रुवारी 2019
2019-20 च्या अंतरिम अर्थसंकल्पात महिला संरक्षण आणि सक्षमीकरण मिशनसाठी 1330 कोटी रुपयांची तरतूद करण्यात आली आहे जी गेल्यावर्षीच्या सुधारित अंदाजापेक्षा 174 कोटी रुपयांनी जास्त आहे.
महिलांच्या विकासासाठी वेगवेगळे कार्यक्रम हाती घेताना गेल्या साडेचार वर्षांमध्ये सरकारचा भर हा महिलांच्या विकासापेक्षा महिलांच्या नेतृत्वाखालील विकासावर आहे. 2019-20 वर्षे अंतरिम अर्थसंकल्प सादर करताना केंद्रीय वित्त, कंपनी व्यवहार, रेल्वे आणि कोळसा मंत्री श्री गोयल म्हणाले की, सरकारने आठ कोटी मोफत घरगुती गॅस जोडण्या देण्याची उज्वला योजना हाती घेतली आहे. यापैकी सहा कोटी जोडण्या देण्यात आल्या असून उर्वरित मोफत जोडण्या पुढच्या वर्षीपर्यंत देण्याचे उद्दिष्ट आहे. उज्वला हे सरकारच्या कार्यक्रमांची एक ठळक यशोगाथा असून ही योजना व्यवहारिक दृष्टीकोनासह जबाबदार आणि सहृदय नेतृत्वाचे उदाहरण आहे, असे वित्तमंत्री म्हणाले.
पियूष गोयल पुढे म्हणाले की प्रधानमंत्री मुद्रा योजनेच्या 70 टक्के लाभार्थी या महिला आहेत आणि याद्वारे महिलांना उद्योग सुरू करण्यासाठी स्वस्त आणि तारण विरहित कर्जे मिळत आहेत.
26 आठवड्यांची मातृत्व अवकाश रजा आणि गर्भवती महिलांसाठी प्रधानमंत्री मातृ वंदना योजना यांचे फायदे स्पष्ट करताना वित्त मंत्री म्हणाले की, या योजनेमुळे महिलांना आर्थिक मदत मिळत असून अर्थार्जन करताना त्यांना यातून साहाय्य होईल.
G.Chippalkatti/M.Chopade/P.Kor
(Visitor Counter : 156